באליפות העולם בשחייה שנערכה בפרת', אוסטרליה בינואר 1998 היה קלים השחיין המצטיין בתחרות עם 7 מדליות, מהן 4 זהב, 2 כסף ו-1 ארד. מדליות זהב במשחה ל-100 מטר פרפר בשיא תחרות חדש של 52.25 שניות, לפני לארס פרולאנדר משוודיה (52.79 שניות) וג'ף היוגיל בן ארצו (52.90 שניות), במשחה ל-200 מטר חופשי בתוצאה של 1:47.41 דקות, לפני מאסימיליאנו רוסולינו מאיטליה (1:48.30 דקות) ופיטר ואן דן הוחנבאנד מהולנד (1:48.65 דקות), במשחה שליחים 4x200 מטר חופשי בשיא תחרות חדש של 7:12.48 דקות, לפני הולנד (7:16.77 דקות) ובריטניה (7:17.33 דקות) ובמשחה שליחים 4x100 מטר מעורב בתוצאה של 3:37.98 דקות, לפני ארצות הברית (3:38.56 דקות) והונגריה (3:39.53 דקות). מדליות כסף במשחה ל-100 מטר חופשי בתוצאה של 49.20 שניות, אחרי אלכסנדר פופוב מרוסיה שקע שיא תחרות חדש (48.93 שניות) ופרולאנדר (49.53 שניות) ובמשחה שליחים 4x100 מטר חופשי בתוצאה של 3:16.97 דקות, אחרי ארצות הברית שקבעה שיא תחרות חדש (3:16.69 דקות) ורוסיה (3:18.45 דקות) ובמדליית ארד במשחה ל-50 מטר חופשי בתוצאה של 22.47 שניות בצוותא עם ריקארדו בוסקט מפוארטו ריקו, אחרי ביל פילקצ'וק מארצות הברית (22.29 שניות) ופופוב (22.43 שניות).